L’Agència Jove llança un concurs per guanyar una matrícula en els cursos del Centre Cultural Les Sitges
2025-07-24

L’Institut Municipal de Cultura i Joventut de Burjassot manté oberta la matrícula per als més de cent cursos que enguany ofereix el Centre Cultural Les Sitges, la nova escola de formació amb la qual l’IMCJB pretén oferir la ciutadania una completa, ambiciosa i cuidada oferta de cursos formatius englobats en tres grans disciplines: Idiomes, Noves Tecnologies i Art i Oci.

Mentre la matrícula per a aquests cursos, que començaran a l’octubre, avança, l’Agència Jove ha llançat un concurs amb el qual, amb quatre senzills passos, és possible guanyar una matrícula gratuïta per a un d’aquests cursos. El concurs consisteix a gravar un vídeo de 30 segons de durada, en el qual els protagonistes animen al públic a matricular-se en algun d’aquests cursos. També poden invertir aqueixos 30 segons de glòria per explicar la seua experiència en cursos passats o per expressar en quin curs o cursos volen matricular-se enguany.

Una vegada gravat, el segon pas és pujar l’arxiu a Youtube o a Vimeo. Una vegada pujat a qualsevol d’aquests dos canals, n’hi ha prou amb emplenar les dades personals, copiar la url del vídeo en la pàgina de Facebook del concurs(https://www.facebook.com/agenciajoveburjassot?sk=app_256593927709045) i promocionar-ho a través de les xarxes socials. El termini per participar en el concurs finalitzarà el pròxim 10 d’octubre.

Els vídeos guanyadors seran aquells que en la pàgina de Facebook del concurs hagen obtingut major nombre de punts. Així, quantes més persones vegen, compartisquen, comenten i difonguen el vídeo, més punts obtindrà aquest i, per tant, més possibilitats de guanyar.

Es concediran tres premis. El primer premi consisteix en una matrícula gratuïta en qualsevol dels cursos oferts per a la campanya 2014-2015 del Centre Cultural Les Sitges. El segon i tercer premi consisteixen en un descompte del 50% en el preu de qualsevol dels cursos oferts. En cas que els guanyadors hagen efectuat ja el pagament de la matrícula, aquest import els serà reemborsat.

the industry may offer what you need to have an engaging
 quick weight loss Jane Seymour and her Open Hearts Family collection for Valentine